Det googlede danskerne i 2021

Coronavirus er formentlig den mest dominerende nyhedshistorie på tværs af verden nogensinde. Og i løbet af året er den ekstreme interesse for virussen – og alt, der følger med den – slået direkte igennem i Googles søgefelt, som danskerne har brugt til at få svar om næsten alt coronarelateret. Derudover har sommerens dramatiske og medrivende EM i fodbold også sat sine tydelige spor i søgemønstrene.

Det viser opgørelsen over de søgninger, der er steget mest på Google i året, der gik. Her er ‘EM’, ‘coronatest’ og ‘Christian Eriksen’ de absolutte højdespringere, mens ‘coronapas’ og ‘vaccinationskalender’ følger kort efter. Og 7 af de 10 mest populære hele spørgsmål er relateret til corona.

– Vi har muligvis lært at leve med virussen, men alligevel kommer vi jo ikke udenom at skulle forholde os til det hele tiden. Det er stadig ‘talk of the town’ hos danskerne, og det aflæses direkte i søgeaktiviteten. Ligesom heldigvis de mere opløftende begivenheder som folkefesten i sommer. Samlet taler vi milliarder af søgninger, og derfor er listerne en rigtig god strømpil på året, der gik, siger kommunikationschef for Google i Danmark, Jesper Vangkilde.

Af andre nye tendenser spotter man, at aktier i stigende grad er blevet en folkesport, måske endda med en spekulativ slagside. Især den voldsomt omtalte GME-aktie har fyldt søgefeltet, men andre bobleaktier som AMC og kryptovalutaer som bitcoin lander lige uden for top-10.

Og så peger søgetendenserne også i retning af, at sundhedsbølgen i hvert fald ikke er slået igennem alle steder. Højdespringerne i kategorien opskrifter er nemlig hverken spinatsmoothies eller vegetarfrikadeller med quinoa, men derimod: Pølsehorn, lasagne, muffins, marengs, pizzadej, gin hass, brunkager og roulade.

Linket til listerne – også fra andre lande – findes her. Men herunder de danske:

| Mest trendende søgninger | Spørgsmål | Dem, vi sagde farvel til
1 | EM | Hvem skal jeg stemme på? | Albert Dyrlund
2 | Coronatest | Hvornår er der pressemøde i dag? | Prins Philip
3 | Christian Eriksen | Hvornår kan jeg blive vaccineret? | Søren Holm
4 | Indefrosne feriepenge | Hvor længe gælder en kviktest? | Chris Anker Sørensen
5 | Coronapas | Hvad åbner 1. marts? | Sarah Everard
6 | GME stock | Hvor mange er vaccineret i Danmark? | Helen McCrory
7 | Vaccinationskalender | Hvad er mit ligevægtsindtag? | Lucinda Riley
8 | Kastanjemanden | Hvor mange må man samles? | Jacob Andersen
9 | Albert Dyrlund | Hvor mange er døde af corona i Danmark? | Anne Bech
10 | Squid Game | Hvad er klokken i Tokyo? | Poul Schlüter

Danskere

Udenlandske personer

Politik

1 | Christian Eriksen | Alec Baldwin | Kommunalvalg
2 | Albert Dyrlund | Joe Biden | Morten Messerschmidt
3 | Søren Holm | Prins Philip | Personlige stemmer kommunalvalg
4 | Chris Anker Sørensen | Kong Olav | Kandidattest
5 | Tobias Rahim | Sarah Everard | Ritt Bjerregaard
6 | Simon Kjær | Agnetha Fältskog | Regionsvalg
7 | Thomas Vinterberg | Travis Scott | Poul Schlüter
8 | Mathias Gidsel | Pete Davidson | Naser Khader
9 | Viktor Axelsen | Adele | Inger Støjberg
10 | Kasper Schmeichel | Helen McCrory | Mai Villadsen

| Opskrifter | Under juletræet | Musik
1 | Pølsehorn | Landsholdstrøje | ABBA
2 | Lasagne | Nike Dunk Low | Agnetha Fältskog
3 | Muffins | Lounge underwear | Travis Scott
4 | Marengs | Nike Tech fleece | Adele
5 | Pizzadej | Sonos Roam | Tobias Rahim
6 | Gin hass | iPhone 13 | Elton John Horsens
7 | Brunkager | Havaianas klipklapper | Benny Andersson
8 | Roulade | Yeezy slides | Billy Cross
9 | Guacamole | Frederik IX smykker | Billie Holiday
10 | Omelet | Salomon sneakers | Flemming Bamse Jørgensen

Det googlede danskerne i 2021